Daily Trading Strategy (บ่าย) – บล.ธนชาต
บล.ธนชาต ระบุในบทวิเคราะห์บ่ายนี้
29 ม.ค. 2559

กลุ่มสื่อสารฟื้นตัวเด่น…”ซื้อ” INTUCH และ ADVANC
ดัชนี SET อยู่ที่ 1,293.20 จุด +4.80 จุด +0.37% ปริมาณซื้อขาย 24,529  ลบ.
แนวรับ : 1,285 / 1,275 แนวต้าน : 1,305 / 1,320
 
สรุปทิศทางและแนวโน้มตลาด
กลุ่มสื่อสารฟื้นตัวเด่น…”ซื้อ” INTUCH ADVANC: จากประเด็นข่าวเกี่ยวกับการจ่ายเงินใบอนุญาต คลื่น 900MHz ของ JAS ยังไม่มีความชัดเจน ทำให้มีแรงซื้อ ADVANC และ INTUCH เข้ามามากขึ้น โดยเราทำการวิเคราะห์ในหลายๆ กรณีดังนี้:-
กรณี A) JAS และ TRUE สามารถชำระค่าใบอนุญาตได้ ซึ่งเป็น Scenario เดิมที่เราได้คิดไว้ในรายงานกลุ่มสื่อสาร เมื่อวันที่ 13 ม.ค. โดยมองการแข่งขันที่เพิ่มขึ้นเป็นปัจจัยเสี่ยงต่อแนวโน้มผลการดำเนินงานในระยะถัดไป
กรณี B) JAS ไม่สามารถชำระค่าใบอนุญาต 900MHz (เพราะไม่สามารถ Bank Guarantee ได้) มีโอกาสสูงที่ TRUE อาจไม่ชำระค่าใบอนุญาตด้วยเช่นกัน (แม้คาดว่า TRUE น่าจะสามารถหา Bank Guarantee ได้ก็ตาม) ซึ่งในกรณีนี้ JAS และ TRUE ต้องจ่ายค่าปรับ 645 ล้านบาท และอาจมีการฟ้องร้องตามมาอีกในอนาคต ขณะที่การประมูลคลื่น 900 ใหม่จะเกิดขึ้น ในกรณีต่างๆ กันดังนี้
1) กสทช. จัดประมูลขึ้นใหม่ที่ราคาขั้นต้น 1.3 หมื่นล้านบาท โดย JAS และ TRUE ไม่สามารถเข้าร่วมประมูลได้ ซึ่งจะเป็นการประมูลใบอนุญาต 2 ใบ ด้วยผู้เข้าร่วมประมูล 2 ราย ทำให้ราคาประมูลมีแนวโน้มต่ำมาก เป็นปัจจัยบวกต่อ ADVANC INTUCH DTAC โดยตรง
2) กสทช.ให้ผู้ชนะที่เป็นอันดับถัดไป คืออันดับ 3-4 ได้ใบอนุญาต ที่ราคา 7 หมื่นล้านบาท ซึ่งในกรณีนี้ ADVANC และ DTAC อาจไม่ยอมจ่ายเนื่องจากมองว่า JAS และ TRUE เป็นผู้ที่ทำให้ราคาประมูลสูงเกินจริง
3) กสทช.ศึกษาแนวทางการประมูล 900MHz ใหม่ โดยตั้งราคาขั้นต่ำ และหลักประกันเพิ่มขึ้น ซึ่งในกรณีนี้จะเป็นปัจจัยบวกต่อ ADVANC ที่มีเวลาเพิ่มขึ้นในการโอนลูกค้าจากคลื่น 2G เดิม มาที่คลื่น 3G-4G
ทั้งนี้ไม่ว่ากรณีไหนจะเกิดขึ้น เรามองว่า ADVANC และ INTUCH จะเป็นหุ้นที่น่าสนใจในการซื้อมากที่สุด ด้วยเป้าหมายพื้นฐาน 200 บาท และ 70 บาท ตามลำดับ และให้ผลตอบแทนจากเงินปันผลเฉลี่ย 12 เดือนข้างหน้า 7-8% ด้วย
 
หุ้นที่น่าสนใจทางเทคนิค
CWT “ซื้อ” ราคาหุ้นเริ่มมีจังหวะดีดขึ้นต่อหลังพักตัว พร้อมปริมาณการซื้อขายสนับสนุน สอดคล้องกับเส้นค่าเฉลี่ยระยะสั้นทำ Golden Cross สนับสนุนแนวโน้มขึ้น เป็นจังหวะซื้อเก็งกำไร มีแนวต้านแรกที่ 2.42 บาท และถัดไปตามกรอบที่ 2.60 บาท
APCO “ซื้อ” ราคาหุ้นแกว่งยกฐานสูงขึ้นกลับมายืนเหนือเส้นค่าเฉลี่ย 3 เดือนได้ พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD ตัด 0 ขึ้นวันแรก เป็นจังหวะซื้อเก็งกำไร มีแนวต้านแรกที่ 1.66 บาท ผ่านได้มีแนวต้านถัดไปที่ 1.72 บาท
PS “ซื้อ” ราคาหุ้นแกว่งฟื้นตัวทะลุแนว Downtrend Line ขึ้นมาได้ สอดคล้องกับเครื่องมือ DI+ ตัด ADX ขึ้น และ MACD ที่พลิกกลับเป็นบวกอีกครั้ง เป็นจังหวะซื้อเก็งกำไร มีแนวต้านแรกที่ 26.50 บาท และถัดไปที่ 27.25 บาท
 
Futures 
SET50 แนวรับ 805 / 795 แนวต้าน 810 / 815
Gold แนวรับ 18,900 / 18,800 แนวต้าน 19,000 / 19,150
Oil แนวรับ 1,250 / 1,200 แนวต้าน 1,300 / 1,350